દાવત એ ઇશ્કની વાર્તા કંઇક આમ શરૂ થાય છે કે ગુલરેજ ઉર્ફે ગુલ્લૂ (પરિણીતી ચોપરા) હૈદરાબાદ ખાતે રહેતી છોકરી છે અને તેના પિતા (અનુપમ ખેર) હાઈકોર્ટમાં ક્લાર્ક છે. ગુલ્લૂના પિતા ખૂબ જ પ્રામાણિક વ્યક્તિ છે. પોતાની દીકરીના લગ્ન માટે તેઓ ખૂબ પ્રયત્નો કરી રહ્યા છે, પણ છોકરાવાળાઓની કરિયાવરની માંગ તેઓ પૂર્ણ કરવામાં અસમર્થ છે. તેથી અનેક વખત ગુલ્લૂ ઉર્ફે ગુલરેજના લગ્નની વાત બનતા-બનતા અટકી જાય છે. પછી ગુલ્લૂ ફેંસલો કરે છે કે તે કોઇક છોકરાને ઉલ્લૂ બનાવી તેની સાથે નિકાહ કરી તેની સામે કરિયાવર માંગવાનો કેસ કરશે અને પૈસા લઈ અમેરિકા જતી રહેશે.